text:
Resumen di e Weganan Olimpico di Londres 2012
- Details
- Parent Category: Noticia
- Created on Wednesday, 22 August 2012 12:19
2012-08-22. E Weganan Olimpico di Londres 2012 ta tras di lomba. Weganan Olimpico cu a inicia cu un bunita ceremonia di apertura dia 27 di juli, unda cu mundo henter tabata en espera di dos siman y mei di competencianan na nivel mundial. Ya for di e prome dianan di competencia tabata bisto cu e paisnan cu lo lucha pa mas medaya tabata Merca y China, dos gigante den deporte mundial, dificil pa iguala nan prestacionnan, mientras cu e pais anfitrion Inglatera kier a demostra su nacion cu nan lo kibra e cantidad di medaya logra na e
Weganan Olimpico di 2008 na Beijing. Na final e pais Merca a logra e prome lugar cu 104 medaya logra, di cual 46 tabata di oro, 29 di plata y 29 di brons, China a keda na di segundo lugar y Inglatera na tercer lugar. Pa trece e momentonan mas memorable di e Weganan di Londres, nos tin cu bisa cu landamento, atletismo y ciclismo (pista) a "steal the show", unda cu den atletismo e atencion a bai pa e team di Jamaica, lidera pa 6 bez campeon den 100m, 200m y 4x100m di Beijing y awor tambe London, Usain Bolt. Pa Inglatera mes nos por a mira dos heroe nobo den Jessica Ennis, kende a gana oro den Heptathlon y Mo Farah kende a gana oro den 5.000m y 10.000m. Remarcabel ta cu e prestacion den atletismo di paisnan den e area di Caribe tabata sublime. Banda di Jamaica nos por nota e triunfonan di oro di Kirani James (Grenada) den 400m plano, e medaya di oro den 4x400m plano di Team Bahamas, e medaya di oro di Trinidad and Tobago den Javalina, sin lubida e medaya di brons den 4x100m plano di Team Trinidad and Tobago como tambe e medaya di plata pa Guatemala (e prome medaya Olimpico pa e pais aki!) den 25k Racewalk.
Den e velodromo, Inglatera a pone su nacion riba su cabez ora cu nan a gana casi tur medaya di oro, kibrando recordnan mundial un tras di otro, un prestacion cu pa anjanan largo lo keda papia riba dje. Den landamento e mericano Michael Phelps a demostra cu su cinco medayanan logra entre nan cuater di oro, cu e ta e atleta olimpico of "Olympian" mas grandi di tur tempo. Den tres edicion di e Weganan Olimpico, Michael Phelps a gana no menos cu 22 (!) medaya, entre nan 18 di oro.
Un momento sigur historico tabata e participacion di e atleta sur-africano Oscar Pistorius, miho conoci como “The Blade Runner”, un atleta cu no tin nigun di su dos pianan y a ser permiti pa competi den e Weganan Olimpico di Londres 2012. E coredor Pistorius a core riba dos pia artificial, esaki den e 400m plano den e deporte di atletismo.
Mas cu claro tur atleta participante lo kier a bai cu un of mas medaya cas, pero den Weganan Olimpico ta tiki atleta y pais ta logra esaki. E nivel di e atletanan cada anja ta bira mas halto y costoso. Esaki ta exigi un preparacion largo y profesional cu no tur pais por yega na dje, sigur no paisnan chikito menos afortuna. Si nos haci un analisis general di e paisnan cu a obtene medaya, nos tin cu bisa cu di e 204 pais participante, 79 a obtene por lo menos 1 medaya. E 125 restante no a logra haya medaya.
E nivel olimpico ta asina halto cu por ehempel paisnan super desaroya manera Spanja, Brasil, Canada, Mexico y Venezuela mes a termina abou den e tabla overall. Pa duna un ehempel:
PAIS PUESTO
Espana 21
Brasil 22
Suiza 33
Canada 36
Colombia 38
Mexico 39
Rep. Dominicana 46
Venezuela 50
Pto Rico 63
Guatemala 69
Si bo ta analisa e calidad di medaya :
Colombia 1 oro
Argentina 1 oro
Venezuela 1 oro
Canada 1 oro
Mexico 1 oro
E paisnan aki ta e paisnan mas grandi di nos continente. Cu excepcion di Brasil (3 oro-5 plata-9 brons) pa e otronan ta dificil pa haya mas di un medaya di oro.
Si nos wak e islanan nos tin Cuba na di 16 lugar cu 5 Oro-3 Plata-6 Brons, Jamaica na di 18 lugar cu 4 Oro- 4 Plata-4 Brons, Trinidad na di 47 lugar cu (1-0-3), Bahamas lugar 50 (1-0-0), Grenada lugar 50 (1-0-0)
Aki 4 anja lo ta e Weganan Olimpico na Rio de Janeiro, Brasil. Ban wak si e paisnan di Caribe por sigui duna bon resultado den atletismo, un Brasil cu despues di a hinka mas cu 150 miyon dollar pa cu e Weganan di Londres a keda descepciona y por saca mihor resultado den su propio cas. E gigantenan manera Merca y China sigur lo bini hopi fuerte un bez mas.


c: text/html

text:
Playoff Campeonato Double AA organisa pa ABBA a inicia Brasil Ceres ta derota ATCO Concrete den e prome wega di Playoff – Pool A Continue reading
Monica Pimentel a gana medaya di brons na Colombia Open.
Monica Pimentel a gana medaya di brons na Colombia Open. Continue reading
Charla encuanto Cancer di Matris y Cancer di Prostaat
Charla encuanto Cancer di Matris y Cancer di Prostaat Continue reading
Aruba Paralympic Committee lo participa pa prome biaha den weganan Parapan American Youth Sao Paulo Brazil
Aruba Paralympic Committee lo participa pa prome biaha den weganan Parapan American Youth Sao Paulo Brazil e siman aki. Continue reading

robotstxt: allowed

filter: keep


text:
“Aruba a sa di enfrenta y supera retonan grandi y lanta bek”
Prome Minister Eman na Plaza Libertador Betico Croes
ORANJESTAD – E aña aki Aruba ta celebra cu 31 aña pasa el a haya su Status Aparte y dies aña prome cu himno, bandera y escudo. Na 1986 Aruba a bira un isla autonomo den Reino Hulandes. Na Aruba esaki a wordo recorda riba varios plasa y den varios forma.
E acto protocolar a tuma lugar riba Plaza Libertador Betico Croes na Vondellaan den presencia di Gobernador Boekhoudt y su señora, di dignatarionan di Corsou, Sint Maarten y otro islanan den Reino, di miembronan di Parlamento y demas invitado. Prome Minister Eman a tene un discurso elocuente den cual el a papia di nos Status Aparte, pero su discurso tabata mas tanto enfoca riba patriotismo y e amor grandi cu nos tin pa Aruba cu no tin nada pa kibr’e.
“Historia hopi bes ta algo riba papel, nos ta haya les den dje, pero e ta un poco invisibel”, Eman a bisa na inicio di su discurso. “Ora nos ta para den e dianan aki na e diferente monumentonan cu recuerdonan profundo, nos curason ta acapara memoria di esnan cu no ta aki mas cu nos.
Pero atras a keda nan labor y nan lucha pa e pais aki, nan cancionnan cu ritmonan cu den e dianan aki ta bin hunto den un harmonia increibel. Nos Creador ta obrando pa nos pais.” Eman a conta con ora e mira e escudo e ta pensa riba e mensahe di e simbolonan riba dje y compara nan cu e realidad di awe no por conclui otro cu Aruba ta un isla bendiciona. ”
E wiel di industria cu pa un tempo no a draai, awe atrobe ta den completo renobacion. E mata di aloe cu tabata e industria principal di un tempo, a desaparece pa un temporada y awe e ta un di productonan mayor di exportacion di Aruba.
E simbolonan di hospitalidad y cordialidad riba e escudo ta indica con Aruba awe ta un di e islanan Caribense cu e industria turistico mas fuerte y creciente y mas prometedor. “Cu realidadnan asina, un isla cu un historia asina profundo, locual cu por ta parce invisibel, nos por toca y sinti den e obranan di leyenda aki cu nos grandinan a laga atras pa nos. Ora nos canta ‘Aruba, dushi tera y di e stimacion cu nos tin pa e isla aki, berdaderamente no tin nada pa kibr’e. Tur esaki ta pasobra cu nos tabatin generacionnan di tata y mamanan cu a inculca esey den nos curason.”
Eman, kende den su discurso a enfoca hopi riba e amor patrio, a bisa cu loke ta pone e isla Aruba cay y lanta bek ta e forsa y sentido di patriotismo aki. “E stimacion aki cu no tin nada pa kibr’e. E amor cu nos tin pa e baranca aki cu nos ta yama Aruba, dushi tera ta enorme. Ban brasa riba e dia nacional aki e stimacion patrio y haci’e mas profundo.
E pilarnan cu ta carga e stimacion aki di lidernan politico, di dirigentenan di arte, cultura y escultura, cada un cu nan creacion ta yuda nos cu nan obranan di pasado y esnan cu nan visionnan nobo pa futuro ta duna nos e perspectiva di optimismo cu hunto nos por haci un diferencia pa e futuro di e pais aki. Historia ta duna nos suficiente confiansa propio pasobra nos a mira den cada faceta di e historia aki cu Aruba a sa di enfrenta cada reto cu orguyo y a sa di progresa mas hopi ainda cu locual mester a supera”.


text:
Bon Biní
Apresiabel oyente,
Na promé lugá nos di Gospel StarRadio kier yamabo danki pa bishitá nos website.
Nos orashon di tur dia ta ku pa medio di nos programashon, kual ta ofresebo un variashon di músika gospel i e palabra di Dios ku ta fuerte i poderoso, lo bo wòrdu bendishoná i edifiká pa medio di Su poder divino.
Nos meta ta :
Pa medio di kansiónnan di adorashon, alabansa i gradisimentu, trese un esfera di pas i trankilidat den bo kurason i pa medio di e bon notisia di e reino kual nos Señor Kristu Hesus a komandá nos pa prediká, ofresébo e kaminda, bèrdat i bida kual lo halabo mas serka di e Rei di reinan i Señor di señornan.
Risibí un pakete di e frutanan ku ta kontené e vitaminanan nesesario pa bo kurpa i bo desaroyo spiritual.
E pakete di e “Kristian ku ta un bendishon
- FE : E ta bendishon, djis mishi kunÉ den fe i risibí.
- GOSO : E lagabo disfruta di un goso ku no ta kaba nunka
- KONFIANSA : E realidat di bida ta pa bo no konfia den hende pero den Dios
- SPERANSA : E ke bisabo awe ku tin un speransa nobo pa bo !
- PAS : E ta dunabo pas No e pas ku mundu ta dunabo
- PASENSHI : E pasenshi aki ta pa bo no kansa ruman i spera riba Dje
- AMOR : E ta dunabo un amor agape


text:
Benefit concert pa yuda talento musical
Carlos Bislip jr. hunto cu coleganan musico ta organisa un ‘Benefit concert’cu musica varia. Esaki ta tuma lugar na Cas di Cultura diasabra dia 16 di augustus y ta cuminsa 8or. Cantantenan cu ta deleita publico ta Vale Croes, Placido Hazel, Rocco Flava y Tommy-Lee Halman. Musiconan ta entre otro Delbert Bernabela (Saxofonista), Franklin Granadillo (Trompet), Angelo Kock (Keyboard), Ivan Quandus (Baho), Lidrick Solognier (Drums y conga), Moises van de L’Isle ( Percussion) y Carlos Bislip (Percussion y dirigente).
Carlos Bislip jr. ta un percussionista y docente di musica na Scol di musica Rufo Wever. Pa hopi aña caba e ta organisa un Free Jazz Concert anual den cuadro di Jazz Appreciation Month na april y tambe casi tur aña e sa organisa un Drum & Percussion camp pa mucha den vakantie grandi. E aña aki e ta organisa un Concierto pa recauda fondo na augustus.
Carlos ta duna les na hopi mucha cu tin talento y cu ta bon motiva y cu ta studia duro. Pero tin biaha ta poco duro pa e mayornan pa paga les di musica. Cu duele den curason ta ripara cu nan mester stop cu les pa motibo di un situacion financiero dificil na cas. Ta organisa e Benefit concert aki pa diferente motibo. Carlos ta desea pa atravez di e concierto aki, crea un concientisacion den nos comunidad cu e situacion aki ta existi y alabes ta trata na crea fondo cu lo por yuda mucha cu talento musical pa por sigui tuma les y sigui practica. E Fundacion Donny Lacle pa varios aña caba sa otorga beca na hobennan aki na Aruba cu ta sobresali den un area di musica. Ta den lus di esaki Carlos a dicidi pa aserca e instancia aki como cu e fundacion lo ricibi e fondonan cu lo wordo genera durante di e concierto aki. Consecuentemente e fundacion aki cu lo administra e fondonan anto riba recomendacion di un comittee di maestronan di musica lo otorga beca na hobennan talentoso cu merece mas sosten.
Pa e Benefit concert ta spera cu tur amante di musica y sostenedornan di enseñansa di musica cumpra un carchi pa asisti na e concierto. Por cierto un evento musical cu tur hende, grandi y chikito por disfruta di dje. E benefit concert ta na Cas di Cultura diasabra dia 16 di augustus y carchinan ta solamente 35 florin.


text:
Herencia, Arte y Creatividad riba Dia di Betico
Bishita Museo Arqueologico, Museo Historico, Ateliers’89, Rietveld Academie y Stichting Rancho coriendo den tram
Diadomingo awor riba Dia di Betico for di 10 di mainta te cu 2’or di merdia, Museo Arqueologico, Museo Historico, Ateliers’89, Rietveld Academie y Stichting Rancho den Oranjestad ta habri pa publico. Conhunto ta trece un programa varia pero cu un enfoca comun riba sostenibilidad.
E aña aki e ‘ International Council Of Museums’ (ICOM), ta dedica e tema di Dia International di Museo na: ‘Museonan pa un Sociedad Sostenibel’. Museo Arqueologico lo incorpora e tema aki henter aña den su actividadnan publico. Riba Dia di Betico lo inaugura un asina yama site exhbit den su auditorium . Arqueologo y nan asistente lo ta presente pa amplia riba e exposicion titula “Bon Bisiña”, cual ta e tema di un proyecto di colaboracion entre Museo Arqueologico y Aruba Bank. Manera ta custumbra lo tin actividad creativo pa entretene y educa un y tur.
Museo Historico ta pone enfasis riba Aruba su herencia intangible cu dushi musica di caha di orgel como tambe un "Recordido den exposicion 1880 cu hoben pa adulto". Bow guia di e curadora di e exposicion aki Zahira Zaandam lo haci algo special cu e exposicion aki pa hoben y nan mayornan entre 10 y 2 or. E Exposicion aki ta un must pa bishita! Nelson Gonzalez, artista plastico, lo tin un exposicion den museo y cuadranan impresionante na benta.
Na Ateliers’89 lo tin delicatesa di pisca y tambe lo bende puyito y webo pa asina contribui na un sociedad mas sotenibel. Lo bende obranan di man traha pa muchanan como tambe artesania. Stichting Rancho lo habri e forno di kalki pa publico y na oficina di Fundacion Rancho den John G Eman straat 21 lo tin informacion di e tema 1815 Rancho 2015 asina tambe contribuiendo na salvarguardia nos herencia historico. Academy of Fine Arts & Design (antes Rietveld Academie) lo habri su edificio y expone obranan di arte te cu 4’or di atardi na unda e studiantenan lo tin un sorpresa pa e bishitantenan.
Arubus tambe ta colabora y entre 10’or di mainta te cu 2’or di merdia e tram lo core su ruta den Playa asina conectando e instancianan pa publico mientras cu e.o. Monumentenfonds, lo duna informacion riba e tram di e historia di Oranjestad y su monumentonan. Pa e dia special aki tur entrada ta gratis, pues un oportunidad pa tur esnan cu no a bishita nos Museo y instancianan di Arte ainda y pa esnan cu ta desea di haci esaki un biaha mas cu famia y amigonan. Feliz Dia di Betico!


text:
Download
Proyecto Scol Multilingual
Encuesta
Bo ta haya cu Aruba, Boneiro y Corsou mester tin un solo ortografia (manera di skirbi) pa Papiamento?
Poeta di Patria
Publica: 8 di maart 2016
Departamento di Cultura Aruba (DCA) hunto cu Fundacion Lanta Papiamento (FLP) ta organisa e competencia "Poeta di Patria".
Den 2016 e competencia "Poeta di Patria" lo carga e tema "Un aventura Cultural" pa honra y celebra nos patrimonio.
E anochi final lo tuma lugar dia 14 di maart 2016, na Museo Historico Aruba / Fort Zoutman, for di 6 or di atardi pa 9 or di anochi.
Dia Internacional di Idioma Materno
Publica: 21 di februari 2016
Dia 21 di februari di tur aña ta Dia Internacional di Lenga Materno. Segun proclamacion di UNESCO. Departamento di Cultura Aruba (DCA) ta organisa e proyecto di "Arte di Palabra" (ADP) cu ta un competencia conta cuenta y di storia cortico, poesia pa hoben escolar.
ADP Interinsular ta un competencia entre Corsou, Boneiro y Aruba. Esaki ta un competencia pa alumnonan di scolnan avansa cu DCA ta organisa for di 2009 y cu aña pa aña e interes bou di nos hobennan ta creciendo pa participa.
12 Aña di Oficialisacion di Papiamento
Publica: 21 di mei 2015
Awe ta recorda cu 12 aña pasa Papiamento a bira idioma oficial di Aruba. Dia 21 di mei 2003, Parlamento di Aruba a aproba e ley di idioma oficial.
Esaki ta encera cu pa prome biaha den historia di Aruba, Papiamento y Hulandes a bira idioma oficial. Prome cu esey ningun di nan dos no tabata oficial na Aruba. Na Hulanda mes Hulandes a bira oficial na 1995. Na Corsou cu Boneiro Papiamento a bira oficial 4 aña despues, esta na 2007.
Den e 12 añanan aki a haci hopi trabou respecto Papiamento tanto como materia den enseñansa como e idioma nacional. Aki ta sigui un relato breve tocante esaki.
Vocabulario Ortografico di Papiamento ta obtenibel
Publica: 21 di februari 2015
Oranjestad - Departamento di Enseñansa Aruba (DEA) ta participa cu e "buki blauw", esta "Vocabulario Ortografico di Papiamento" ta obtenibel na Plaza Book Shop, Van Dorp y Bruna.
Vocabulario Ortografico di Papiamento ta un lista cu ta contene mas cu 17.000 palabra. Meta di e publicacion aki ta pa yuda e uzado ora e kier sa con pa skirbi palabra segun e ortografia di Aruba.
Nijntje na Papiamentu
Publica: 17 di februari 2015
Den Haag - Bij uitgeverij Bornmeer verschijnt een nieuwe vertaling van nijntje: Nijntje na laman na Papiamentu. Het boekje is de Papiamentse vertaling van de klassieker nijntje aan zee in de wereldberoemde reeks van Dick Bruna.
Fundacion Lanta Papiamento
Publica: 5 di juni 2014
Oranjestad - Fundacion Lanta Papiamento (FLP) tin como meta primordial di conscientisa pueblo di Aruba tocante Papiamento cu ta idioma oficial y idioma nacional di Aruba, y idioma materno di e gran mayoria di e poblacion di Aruba. FLP ta realisa un variedad di actividad educativo y cultural pa yega na su meta.
DVD di documentario "Papiamento, Nos Idioma"
Publica: 21 di mei 2014
Oranjestad - Na ocasion di 11 aña di oficialisacion di Papiamento, Departamento di Enseñansa Aruba (DEA) ta orguyoso di por ofrece e documentario "Papiamento, Nos Idioma" riba DVD na tur nos scolnan. Sperando cu e documentario aki por contribui na engrandece conocemento y aprecio pa nos idioma Papiamento.
Resultado di Dictado di Papiamento 2013
Publica: 26 di februari 2013
Oranjestad - Diasabra dia 23 di februari ultimo a tuma luga e di dos ‘Gran Dictado di Papiamento’ na Cas di Cultura. A cuminsa cu e actividad aki aña pasa y e aña aki cu a keda proclama Aña di Papiamento no por a laga e actividad aki un banda. Comision Aña di Papiamento cu sosten di Departamento di Cultura, Departamento di Enseñansa Aruba, Grupo di Corector Papiamento y Fundacion Lanta Papiamento a uni un biaha mas pa realisa e magno evento aki.
Conferencia linguistico Internacional
Publica: 20 di februari 2014
Oranjestad - Fundacion Lanta Papiamento ta organisa Conferencia di Society for Caribbean Linguistics (SCL) 2014 na Aruba. Esaki lo ta e di 20 Conferencia Bienal di SCL y lo tuma luga na Holiday Inn Resort na Aruba di dia 5 pa dia 8 di augustus 2014. E tema principal di e Conferencia ta The Caribbean Today: Language Awareness and Language Development (Caribe awe: Consenshi Linguistico y Desaroyo di Lenga).
E Gran Dictado di Papiamento tabata un exito!
Publica: 5 di maart 2012
Oranjestad - Diasabra, 25 di februari 2012 a tuma luga “E Gran Dictado di Papiamento” na Cas di Cultura. Un idea briyante di e poeta hoben Rosabelle Illes y organisa paDepartamento di Cultura, Departamento di Enseñansa Aruba, Grupo di Corector Papiamento y Fundacion Lanta Papiamento, cu a uni pa realisa e magno evento aki.
Anochi di Contamento di Cuenta
Publica: 8 di april 2013
Oranjestad - Fundacion Lanta Papiamento (FLP) hunto cu Comision Aña di Papiamento lo ofrece un anochi ameno cu un programa di contamento di cuenta. E anochi aki ta forma parti di un ciclo cu FLP ta presentando na diferente Centro di Bario rond di Aruba y cu repetidamente a haya un acogida yen di entusiasmo.
Fundacion Lanta Papiamento (FLP) a lanta cuater aña pasa, na luna di mei 2009, cu e obhetivo fundamental pa conscientisa nos pueblo tocante e identidad y e balor di nos lenga Papiamento. Den su trayectoria cortico, pero consciente y dirigi riba e obhetivo ey, FLP a desplega un variedad di evento y actividad cultural cu ta abarca, entre otro, investigacion y informacion linguistico, acto di homenahe, concurso ortografico y charla linguistico y literario.
Arte di Palabra 2013
Publica: 6 di maart 2013
Oranjestad - Dia 5 di maart ultimo a tuma luga un conferencia di prensa na Biblioteca Nacional encuanto di Arte di Palabra, caminda diferente representante di e comision organisatorio a hiba palabra.